Ryyfeli

**Ryyfeli** (kymrinkielisestä sanasta *rhyfel*, 'sota') tai **ryffeli** on Kastameressä kehittynyt ja sittemmin suureen suosioon maailmalle levinnyt strategialautapeli, syntyi varhaiskeskiajalla riideristä ja shakista. Pelaajia pelissä on kaksi, mutta joissain variaatioissa jopa kymmenen. Se on hyvin monimutkainen ja strateginen.

Ryyfeliä on käytetty riidanratkaisijana, ajan tappajana ja opetuspelinä. Halpa, yksinkertainen ja muovista tehty pelisetti maksaa yleensä noin 15 euroa, kun puusta tehty kalliimpi setti voi maksaa jopa 500 euroa. Kallein koskaan myyty ja vieläkin olemassa oleva ryyfeli-setti maksoi 29 tuhatta euroa ja siinä oli jalokivikoristeita ja kullasta ja hopeasta tehdyt nappulat.

## Pelin nimi

Pelin suomenkielinen nimi on ryyfeli, joka tulee kielen brassinkielisestä nimestä *rühfel* (/ry:fel/), joka tulee kymrinkielisestä sanasta *rhyfel*. Suomen kielessä voidaan käyttää myös nimityksiä "sotashakki" (*War Chess*) tai "taistelushakki" (*Combat Chess*), vaikka pelillä itsellään ei ole niin paljoa yhteyksiä shakkiin kuin yleisesti luullaan.

Pelin englanninkielinen nimi on *ryfel*, mikä yleensä sekoitetaan sanaan *riffle* ääntämyksensä vuoksi (molemmat äännetään /raifl/).

### Variaatiot ja nimitykset ympäri maailmaa

Ryyfeli tunnetaan ympäri maailmaa, usein eri nimellä ja pienillä muutoksilla. Tunnetuin ryyfeliversio on Lähi-Idässä pelattu cewache, jonka säännöt ovat samat kuin ryyfelin mutta ritarikomppania on korvattu elefantilla ja lohikäärme merihirviöllä.

Nimitys "ryyfeli" on yleisin Euroopassa ja Pohjois-Amerikassa, vaikka Khaliforniassa käytetäänkin myös nimitystä "warego". Aasiassa yleisimmäksi nimitykseksi on vakiintunut "shegi", joka tarkoittaa kirjaimellisesti laudalla taistelemista (*she*, 'lauta', *gi*, 'taistella'). Etelä-Eurooopassa tunnettiin vielä 1900-luvun alussa nimitykset "compedo" (kamppailu) ja "guerches" (sotashakki), mutta ne nykyään tavataan vain nimitystä "guerches" ja sitäkin hyvin harvoin.

## Säännöt

Ryyfeliä pelataan 9x9 ruutuisella laudalla, jonka päissä on kuuden ruudun muodostamat "linnat" (eng. *the castle*).

Ryyfeli on hyvin taktinen peli, jonka tarkoituksena on saada vastustajan kuningas mattiin. Suosituimpia matituksia ovat kahdella upseerilla tai upseerin ja kaardinaalin yhdistelmällä suoritetut matit.

Pelin voittaja on se, joka saa ensiksi matitettua vastapuolen kuninkaan tai häädettyä kaikki hänen nappulat hänen linnastaan. Luovutusta ei katsota hyvällä. Pikaryyfelissä aikarajan tullessa vastaan voittaja on se, joka on tehnyt eniten uhkauksia vastapuolen kuningasta vastaan.

Pelin aloittaja aina arvotaan, virallisissa maailmanmestaruuspeleissä yleensä noppaa heittämällä.

### Siirrot

 jousimies
 ritari
 visiiri
 lohikäärme
 kuningas

Ryyfelissä käytetään yhteensä kuutta nappulaa: keihäsmies, jousimies, ritari, visiiri, lohikäärme ja kuningas. Keihäsmies voi liikkua vain eteen yhden ruudun, mutta se voi syödä myös sivulle. Jousimies voi siirtyä vinottain eteenpäin niin pitkälle kuin vain voi, mutta vain yhden ruudun sivulle. Se voi myös syödä tyhjän ruudun yli. Ritari liikkuu pysty- ja vaakasuunnassa niin pitkälle kuin on mahdollista. Visiiri siirtyy vinoruutuja ja voi ottaa myös yhden askeleen pysty- ja vaakasuunnassa. Lohikäärme liikkuu niin pitkälle kuin vain voi pysty- ja vaakasuunnassa, sekä yhden ruudun vinottain. Kuningas voi siirtyä vain yhden ruudun joka suuntaan, mutta voi tehdä hyppyjä omien nappuloiden yli.

Ryyfelissä on myös kaksi erikoissiirtoa: paikanvaihto (merkintätapa A/K), jossa kenraali ja lohikäärme vaihtavat paikkaa (tämäkin mahdollinen vain silloin kun kumpikaan ei ole pelin aika ehtinyt liikkua) sekä nuolisiirto (merkintätapa II), jossa enää vain toisen jousimiehensä omaava pelaaja siirtää sitä edessä olevan vastustajan nappulan yli.

## Strategia ja taktiikka

### Avaukset

Ryyfelissä avauksella voi saavuttaa itselleen merkittävää strategista etua, jos sen tekee oikein. Mikäli vastustaja onnistutaan menemään niinsanotun "avaussuunnitelman" mukaisesti, saattaa se vaikuttaa jopa suoraan lopputulokseen.

Ryyfelin kuuluisimmat avaukset ovat:

* Kyporialainen vitsaus (ei tarkasti määriteltyjä siirtoja), jonka tavoitteena on ottaa keskusta haltuun sotilailla ja sivustat upseereilla. Tämä luo vahvan ja koko kentän kattavan hyökkäyksen, mutta joka voi murtua helposti liian asemallisten siirtojen johdosta.

## Kilpailut

### Maailmanmestaruuskilpailu

Joka vuosi järjestettävissä ryyfelin maailmanmestaruuskisoissa valitaan vuoden ryyfelin suurmestari. Maailmanmestaruuskilpailuissa kilpaillaan myös ryyfelin maailmanmestarin tittelistä. Nykyinen maailmanmestari ja samalla myös Kastameren suurmestari on Gary Castarov, joka on pitänyt maailmanmestarin titteliä hallussaan vuodesta 2006 ja puolustanut sitä joka vuosi.

Maailmanmestaruuskilpailua seurataan tarkkaan ympäri maailmaa. Useimmiten kilpailussa menestyvät kyporialaiset, katistanilaiset, walesilaiset ja kastamereläiset pelaajat, sillä juuri niissä maissa ryyfelin suosio on suurimmillaan. Kyporiassa peli toisin tunnetaan paremmin cewachena.

Maailmanmestaruuskilpailu kestää useimmiten kuukauden, sillä jokainen osallistuja kohtaa toisensa ja se kestää kauan. Yleensä ensimmäisen viikon jälkeen pelissä on sata pelaajaa, toisen jälkeen viisikymmentä, kolmannen jälkeen kymmenen ja viimeisellä viikolla kärkiviisikosta selviää maailmanmestari.

### Kotimaanmestaruuskilpailut

Joka maassa järjestetään säännöllisesti kotimaanmestaruuskilpailu. Kastameren Ryyfeliitto (CRO) järjestää sen Kastameressä joka toinen vuosi. Kotimaanmestaruuskilpailuissa selviää yleensä kotimaanmestari ja suurmestari. Ne eivät ole yhtä suosittuja kuin maailmanmestaruuskilpailu.

## Ryyfelinpelaajien arvonimet

Kansainvälinen Ryyfeliliitto (IRO) on virallistanut viisi ryyfelinpelaajien arvonimeä: noviisi (*Novise*), taituri (*Advancer*), kotimaanmestari (*Master in Homeland*), kansainvälinen mestari (*International Master*) ja suurmestari (*Grand Master*). Noviisin arvon saa voittamalla viisi ottelua kotimaanmestaruuskilpailussa, taiturin arvon saa vastaavasti voittamalla kymmenen. Kotimaanmestarin arvon saa voittamalla kotimaanmestaruuskilpailun ja kansainvälisen mestarin pääsemällä viidenkymmenen pelaajan kärkeen maailmanmestaruuskilpailussa. Suurmestarin arvon saa pääsemällä kärkiviisikkoon.

Suurmestarin käsite on vaikea käsitellä. Se tarkoittaa yleensä kotimaanmestaaruuskilpailun voittajaa ja tai joskus voittanutta, mutta
myös maan virallista maailmanmestaruusedustajaa. Joillakin suurmestareilla se tarkoittaa molempia, kuten on Gary Castarovin tapauksessa. Hän on Kastameren virallinen edustaja, mutta myös kotimaansa mestaruuskilpailun viimeisin voittaja.